J e g y z ő k ö n y v

Készült: a Bezenye Községi Önkormányzat Képviselő-testületének 2025. szeptember 26. napján 7:45 órakor az önkormányzat tárgyalótermében megtartott nyilvános rendkívüli képviselő-testületi ülésén.

Jelen vannak: a jelenléti ívben felsoroltak

Márkus Erika polgármester köszönti a megjelenteket, és 7:46 órakor az ülést megnyitja. Megállapítja, hogy az ülés határozatképes, mert a megválasztott 7 képviselőből 6 fő jelen van. Novák-Fabsich Kitti képviselő egyéb elfoglaltság miatt nem tud részt venni az ülésen. A jegyzőkönyv hitelesítésére Schmatovichné Radits Klaudia Éva alpolgármestert kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontjait, majd szavazásra bocsátja elfogadását.

A képviselő-testület ellenszavazat nélkül, egyhangúlag, 6 igen szavazattal az alábbi határozatot hozza:

147/2025. (IX. 26.) határozat
Bezenye Községi Önkormányzat képviselő-testülete a 2025. szeptember 26. napi ülésén az alábbi napirendi pontokat tárgyalja: 

Gázkazán beszerzése a Papréti Kultúrházba

Vélemény a 2026/2027. tanév iskolai felvételi körzetének meghatározásához

Felelős:	Márkus Erika polgármester
Határidő: 	azonnal

1. napirendi pont
Gázkazán beszerzése a Papréti Kultúrházba

[bookmark: _GoBack]Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a Papréti Kultúrházban a gázkazán tavasz végén leállt. Korábban már többször javították. Most több szakemberrel is megnézették, akik egyöntetűen azon a véleményen voltak, hogy nem lehet javítani. Nagyon régi, elavult. Minden szakember cserét javasolt. A kazáncsere miatt a kémény is javításra szorul. Javasolt egy nagy teljesítményű kazán beszerzése, hogy majd a tekepálya esetleges felújítása után a nagy helyiséget is ki tudja szolgálni. Kérdezi, hogy van-e kérdés, észrevétel.

Hiltser Mátyás alpolgármester kérdezi, hogy ha összeadják a két tételt (a kémény és a kazáncsere), akkor az körülbelül 2,2 millió forint lesz?

A polgármester azt válaszolja, hogy igen. Sajnos a kazán már több, mint húsz éves. Azonban úgy kalkuláltak a szakemberek, hogy körülbelül fél év alatt visszahozza az árát a nagyobb energiahatékonyság miatt.

Schmatovichné Radits Klaudia Éva alpolgármester kérdezi, hogy időben megoldható lesz-e a projekt?

A polgármester azt válaszolja, hogy igen. A beszerzési eljárásban értékelési szempont a kivitelezés szinte azonnali kezdése.

Mivel több kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 6 igen szavazattal az alábbi határozatot hozta:

148/2025. (IX. 26.) határozat
1. Bezenye Községi Önkormányzat Képviselő-testülete úgy döntött, hogy a Papréti Kultúrház gázkazán cseréjére vonatkozóan a beszerzési eljárást megindítja, az ajánlattételre a STADI ÚJ Energia Kft, Malek Tibor e.v. és Soós Gergely e.v. vállalkozókat kéri fel.

1. Bezenye Községi Önkormányzat Képviselő-testülete úgy döntött, hogy a Papréti Kultúrház gázkazán cseréje beszerzési eljárása tekintetében a döntéshozatali jogkört a polgármesterre átruházza.

1. Bezenye Községi Önkormányzat Képviselő-testülete úgy döntött, hogy a gázkazán cseréjének és a kémény korszerűsítésének költségét az önkormányzat 2025. évi költségvetésének általános tartaléka terhére biztosítja.

Felelős: 	Márkus Erika polgármester 
Határidő: 	2025. október 31.

2. napirendi pont (02 sz. előterjesztés szerint)
Vélemény a 2026/2027. tanév iskolai felvételi körzetének meghatározásához

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy technikai jellegű a döntés. Az iskolai körzethatárok a község vonatkozásában nem változtak, továbbra is Bezenye közigazgatási területe a kijelölt körzete a Bezenyei Horvát-Magyar Kétnyelvű Általános Iskolának. Kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 6 igen szavazattal az alábbi határozatot hozta:

149/2025. (IX. 26.) határozat
1. Bezenye Községi Önkormányzat Képviselő-testülete a 2025/2026. tanév iskolai felvételi körzetét nem kívánja módosítani, a körzethatárokat a 2026/2027 tanévre változatlanul elfogadja.

1. Bezenye Községi Önkormányzat Képviselő-testülete felhatalmazza a polgármestert a döntés, a jegyzőt a kért adatok Győri Tankerületi Központ részére történő megküldésére.

Felelős: 	polgármester, jegyző 
Határidő: 	2025. október 15.

Mivel kérdés, észrevétel nem érkezett, a polgármester megköszöni a részvételt, és az ülést 7:54 órakor bezárja. 

k.m.f.




	Márkus Erika	Dr. Reinthaller Ferdinánd
	polgármester	aljegyző

